  Наталья Тетерина Глазкарын лулчеберетъя «Россия» центрын выль кинозал усьтозы. Кызьы ивортӥзы кар администрацилэн пресс-службаяз, нырысетӥ возьматон 7-тӥ толсуре ортчоз. Учкисьёсты «Дисней» студилэн «Ральф против интернета» мультфильме ӧтё. Толэзь пумозь эшшо ньыль выль росси фильмъёсты адӟытыны чакламын. Али лулчеберетъя центрын тупатон ужъёсты йылпумъяло но акустика сӧзнэтэз эскеро. Центрлэн бадӟым залаз 370 учкисьёс тэрозы. Пусъём, туэ южтолэзе глазъёс Кинолэн фондэзлэн вожвылъяськоназ вормизы но пичи каръёсын кинозалъёсты выльдонъя 5 миллион манет кун юрттэт утӥзы. Та коньдонэн экран, сервер, акустика сӧзнэт, 3D-проектор но кассалы тӥрлык басьтӥзы. Тодэ вайытом, озьы ик выль кинозал Вотка карын усьтозы. Нырысетӥ возьматонэ учкисьёсты толсурлэн кыкетӥ ӝыныяз ӧтёзы.  Тегъёс: Лулчеберет кино Удмуртия кинотеатр Глазкар  